《题郑所南画兰呈家二河太史》
明代·李以贞

黍离麦秀叹周原，憔悴兰英散澧沅。才得骚歌吊魂魄，又无王澧寄愁根。

弃之沙砾花无语，写向云笺泪有痕。绣槛珠帘重伫目，风流不及赵王孙。

作者简介：李以贞，号石塘。程乡（今梅州梅县）人。明季不乐仕进，以孝义著乡里。著有《石塘集》。事见清光绪《嘉应州志》卷二九。